title: 2013/672/UE: Deċiżjoni tal-Kunsill tal- 15 ta’ Novembru 2013 dwar il-konklużjoni tal-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija dwar is-Sajd bejn l-Unjoni Ewropea u r-Repubblika Iżlamika tal-Mawritanja għal perijodu ta’ sentejn

text:
               22.11.2013

               MT

               Il-Ġurnal Uffiċjali tal-Unjoni Ewropea

               L 313/3

         DEĊIŻJONI TAL-KUNSILL
   tal-15 ta’ Novembru 2013
   dwar il-konklużjoni tal-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija dwar is-Sajd bejn l-Unjoni Ewropea u r-Repubblika Iżlamika tal-Mawritanja għal perijodu ta’ sentejn
   (2013/672/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 43, flimkien mal-punt (a) tal-Artikolu 218(6) tiegħu,
   Wara li kkunsidra l-proposta tal-Kummissjoni Ewropea,
   Wara li kkunsidra l-approvazzjoni tal-Parlament Ewropew,
   Billi:

               (1)

               Fit-30 ta’ Novembru 2006, il-Kunsill adotta r-Regolament (KE) Nru 1801/2006 dwar il-konklużjoni tal-Ftehim tas-Sħubija dwar is-Sajd bejn il-Komunità Ewropea u r-Repubblika Iżlamika tal-Mawritanja (1) (“il-Ftehim ta’ Sħubija”).

               (2)

               L-Unjoni nnegozjat mar-Repubblika Iżlamika tal-Mawritanja Protokoll ġdid (“il-Protokoll il-ġdid”)li joffri lill-bastimenti tal-UE opportunitajiet ta’ sajd fl-ibħra li fihom il-Mawritanja teżerċita s-sovranità jew l-ġurisdizzjoni tagħha fir-rigward tas-sajd.

               (3)

               Il-Protokoll il-ġdid ġie ffirmat abbażi tad-Deċiżjoni tal-Kunsill 2012/827/UE (2), u ġie applikat proviżorjament mid-data tal-firma tiegħu.

               (4)

               Il-Protokoll il-ġdid għandu jiġi approvat,

         ADOTTA DIN ID-DEĊIŻJONI:
   Artikolu 1
   Il-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti mill-Ftehim ta’ Sħubija dwar is-Sajd bejn l-Unjoni Ewropea u r-Repubblika Iżlamika tal-Mawritanja għal perijodu ta’ sentejn (“il-Protokoll”) (3) huwa b’dan approvat f’isem l-Unjoni.
   Artikolu 2
   Il-President tal-Kunsill għandu jipproċedi, f’isem l-Unjoni, għan-notifika prevista fl-Artikolu 11 tal-Protokoll (4).
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, il-15 ta’ Novembru 2013.

            Għall-Kunsill

            Il-President

         R. ŠADŽIUS

      (1)  ĠU L 343, 8.12.2006, p. 1.

      (2)  ĠU L 361, 31.12.2012, p. 43.

      (3)  It-test tal-protokoll ġie ppubblikat fil-ĠU L 361, 31.12.2012, p. 44 flimkien mad-deċiżjoni dwar il-firma.

      (4)  Id-data tad-dħul fis-seħħ tal-Protokoll ser tiġi ppubblikata f’Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.


title: Deċiżjoni tal-Kunsill 2014/913/PESK tal- 15 ta' Diċembru 2014 b'appoġġ għall-Kodiċi ta' Kondotta tal-Aja u n-nonproliferazzjoni tal-missili ballistiċi fil-qafas tal-implimentazzjoni tal-Istrateġija tal-UE kontra l-Proliferazzjoni tal-Armi ta' Qerda Massiva

text:
               17.12.2014

               MT

               Il-Ġurnal Uffiċjali tal-Unjoni Ewropea

               L 360/44

         DEĊIŻJONI TAL-KUNSILL 2014/913/PESK
   tal-15 ta' Diċembru 2014
   b'appoġġ għall-Kodiċi ta' Kondotta tal-Aja u n-nonproliferazzjoni tal-missili ballistiċi fil-qafas tal-implimentazzjoni tal-Istrateġija tal-UE kontra l-Proliferazzjoni tal-Armi ta' Qerda Massiva
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 26(2) tiegħu,
   Billi:

               (1)

               Fit-12 ta' Diċembru 2003, il-Kunsill Ewropew adotta l-Istrateġija tal-UE kontra l-Proliferazzjoni tal-Armi ta' Qerda Massiva (“l-Istrateġija”), li l-Kapitolu III tagħha fih lista ta' miżuri li jeħtieġ li jittieħdu kemm fl-Unjoni kif ukoll f'pajjiżi terzi għall-ġlieda kontra tali proliferazzjoni.

               (2)

               L-UE qed timplimenta l-Istrateġija b'mod attiv u qed tagħti effett lill-miżuri elenkati fil-Kapitoli II u III tagħha, bħal pereżempju li jiġu rilaxxati riżorsi finanzjarji b'appoġġ għal proġetti speċifiċi li jwasslu għat-titjib ta' sistema multilaterali ta' nonproliferazzjoni u miżuri multilaterali ta' bini ta' fiduċja. Il-Kodiċi ta' Kondotta tal-Aja kontra l-proliferazzjoni tal-missili ballistiċi (“il-Kodiċi” jew “HCoC”) u s-Sistema ta' Kontroll tat-Teknoloġija tal-Missili (“MTCR”) huma parti integrali minn dik is-sistema multilaterali ta' nonproliferazzjoni. Il-Kodiċi u l-MTCR għandhom bħala għan il-prevenzjoni u t-trażżin tal-proliferazzjoni ta' sistemi ta' missili ballistiċi li kapaċi jġorru armi ta' qerda massiva (AQM) u teknoloġiji relatati.

               (3)

               Fis-17 ta' Novembru 2003, il-Kunsill adotta l-Pożizzjoni Komuni 2003/805/PESK (1). Dik il-Pożizzjoni Komuni ssejjaħ, fost l-oħrajn, għall-promozzjoni tas-sottoskrizzjoni tal-akbar numru possibbli ta' pajjiżi għall-Kodiċi, b'mod speċjali dawk b'kapaċitajiet ta' missili ballistiċi, kif ukoll għall-iżvilupp ulterjuri u għall-implimentazzjoni ulterjuri tal-Kodiċi, speċjalment il-miżuri tiegħu ta' bini ta' fiduċja, u għall-promozzjoni ta' relazzjoni eqreb bejn il-Kodiċi u s-sistema multilaterali tan-NU ta' nonproliferazzjoni.

               (4)

               Fit-8 ta' Diċembru 2008, il-Kunsill adotta l-konklużjonijiet tiegħu u dokument intitolat “Linji ta' azzjoni ġodda mill-Unjoni Ewropea fil-ġlieda kontra l-proliferazzjoni tal-armi ta' qerda massiva u l-vetturi tagħhom”. Id-dokument jiddikjara, inter alia, li l-proliferazzjoni tal-AQM u l-vetturi tagħhom ikomplu jikkostitwixxu waħda mill-akbar sfidi għas-sigurtà u li l-politika tan-nonproliferazzjoni tikkostitwixxi parti essenzjali mill-Politika Estera u ta' Sigurtà Komuni. Fid-dawl tal-progress li sar u ta' sforzi kontinwi fl-implimentazzjoni tal-“linji ta' azzjoni ġodda”, il-Kunsill qabel f'Diċembru 2010 li jtawwal il-perijodu ta' implimentazzjoni tagħhom sa tmiem l-2012.

               (5)

               Fit-18 ta' Diċembru 2008, il-Kunsill adotta d-Deċiżjoni 2008/974/PESK (2) b'appoġġ għall-Kodiċi fil-qafas tal-implimentazzjoni tal-Istrateġija.

               (6)

               Fit-23 ta' Lulju 2012, il-Kunsill adotta d-Deċiżjoni 2012/423 PESK (3). Dik id-Deċiżjoni ppermettiet il-promozzjoni b'suċċess tal-universalità tal-Kodiċi u l-konformità mal-prinċipji tiegħu. Hija prijorità tal-Unjoni li jitkompla d-djalogu fost l-Istati sottoskritti u l-Istati mhux sottoskritti bil-għan tal-promozzjoni ulterjuri tal-universalità tal-Kodiċi kif ukoll l-implimentazzjoni aħjar u t-tisħiħ tiegħu. Din id-Deċiżjoni għandha tikkontribwixxi għal dan il-proċess.

               (7)

               B'mod aktar ġenerali, il-proliferazzjoni kontinwata ta' missili ballistiċi li kapaċi jġorru AQM tikkostitwixxi kawża ta' tħassib li qed jiżdied għall-komunità internazzjonali, b'mod partikolari programmi missilistiċi kurrenti fil-Lvant Nofsani, fl-Asja tal-Grigal u fl-Asja tax-Xlokk, inkluż l-Iran, is-Sirja u r-Repubblika Demokratika Popolari tal-Korea (RDPK).

               (8)

               Il-Kunsill tas-Sigurtà tan-NU enfasizza fil-UNSCR 1540 (2004) u fakkar fil-UNSCR 1977 (2011) li l-proliferazzjoni tal-armi nukleari, kimiċi u bijoloġiċi, kif ukoll tal-vetturi tagħhom, jikkostitwixxi theddida għall-paċi u s-sigurtà internazzjonali u obbliga lill-Istati, fost l-oħrajn, biex iżommu lura milli jappoġġaw bi kwalunkwe mod atturi mhux Statali jiżviluppaw, jakkwistaw, jimmanifatturaw, jippossjedu, jittrasportaw, jittrasferixxu jew jużaw armi nukleari, kimiċi jew bijoloġiċi u l-vetturi tagħhom. It-theddida kkawżata minn armi nukleari, kimiċi u bijoloġiċi u l-vetturi tagħhom għall-paċi u s-sigurtà internazzjonali ġiet affermata mill-ġdid fil-UNSCR 1887 (2009) dwar in-nonproliferazzjoni nukleari u d-diżarm nukleari. Barra minn hekk, il-Kunsill tas-Sigurtà tan-NU ddeċieda fil-UNSCR 1929 (2010) u 1718 (2006), fost l-oħrajn abbażi tar-riżoluzzjonijiet tal-UNSCR 1540 (2004), 1977 (2011) u 1887 (2009), li l-Iran u l-RDPK m'għandhom jagħmlu l-ebda attività marbuta ma' missili ballistiċi kapaċi li jġorru armi nukleari, inkluż varar bl-użu ta' teknoloġija tal-missili ballistiċi, u li l-Istati għandhom jieħdu l-miżuri kollha meħtieġa għall-prevenzjoni tat-trasferiment ta' teknoloġija jew għajnuna teknika marbuta ma' tali attivitajiet lejn l-Iran u l-RDPK.

               (9)

               Din id-Deċiżjoni għandha sservi, b'mod aktar ġenerali, biex tappoġġa firxa ta' attivitajiet fil-ġlieda kontra l-proliferazzjoni ta' missili ballistiċi,

         ADOTTA DIN ID-DEĊIŻJONI:
   Artikolu 1
   1.   Għall-finijiet li tiġi żgurata l-implimentazzjoni kontinwa u prattika ta' ċerti elementi tal-Istrateġija, kif imsemmijin fl-Anness, l-Unjoni għandha:

               (a)

               tappoġġa l-attivitajiet b'appoġġ għall-Kodiċi u l-MTCR, b'mod partikolari bl-għan li:

                           (i)

                           tippromwovi l-universalità tal-Kodiċi, u b'mod partikolari s-sottoskrizzjoni għall-Kodiċi mill-Istati kollha li għandhom kapaċitajiet ta' missili ballistiċi;

                           (ii)

                           tappoġġa l-implimentazzjoni u r-rinfurzar tal-viżibbiltà tal-Kodiċi;

                           (iii)

                           tippromwovi l-aderenza għal-linji gwida tal-MTCR u l-anness tagħhom.

               (b)

               b'mod aktar ġenerali, tappoġġa l-firxa ta' attivitajiet għall-ġlieda kontra l-proliferazzjoni ta' missili ballistiċi, immirati partikolarment għas-sensibilizzazzjoni dwar din it-theddida, iżżid l-isforzi biex tiżdied l-effettività ta' strumenti multilaterali, tibni appoġġ għal inizjattivi biex jiġu indirizzati dawn l-isfidi speċifiċi u tgħin lill-pajjiżi interessati biex nazzjonalment jinfurzaw is-sistemi rilevanti tagħhom ta' kontroll tal-esportazzjoni.

         2.   F'dan il-kuntest, il-proġetti li għandhom jiġu appoġġati mill-Unjoni għandhom ikopru l-attivitajiet speċifiċi li ġejjin:

               (a)

               Attivitajiet b'appoġġ għall-Kodiċi:

                           (i)

                           it-tħejjija u l-pubblikazzjoni ta' “pakkett ta' merħba” għal attivitajiet ta' sensibilizzazzjoni lejn Stati mhux sottoskritti, waqt li jitfakkru wkoll l-obbligi għall-Istati sottoskritti;

                           (ii)

                           l-organizzazzjoni ta' attivitajiet sekondarji ta' sensibilizzazzjoni fi Vjenna fil-marġini tal-laqgħa annwali tal-HCoC tal-Istati sottoskritti;

                           (iii)

                           l-organizzazzjoni ta' attivitajiet sekondarji ta' sensibilizzazzjoni b'appoġġ għall-HCoC fil-marġini tal-laqgħat tal-Ewwel Kumitat tal-Assemblea Ġenerali tan-NU;

                           (iv)

                           l-organizzazzjoni ta' massimu ta' tliet seminars reġjonali ta' sensibilizzazzjoni bbażati fuq il-prijoritajiet tal-UE (possibbilment l-Asja, il-pajjiżi tal-Golf u l-Amerika Latina);

                           (v)

                           l-inkoraġġiment ta' rappreżentanti ta' Stati sottoskritti u dawk mhux sottoskritti minn pajjiżi li qed jiżviluppaw biex jattendu l-laqgħat annwali u s-seminars ta' sensibilizzazzjoni tal-HCoC;

                           (vi)

                           l-organizzazzjoni ta' sessjonijiet ta' sensibilizzazzjoni għal Stati li reċentement ingħaqdu mal-HCoC biex jingħataw għajnuna biex jissodisfaw l-obbligi tagħhom, inkluż fil-marġini tal-laqgħa annwali tal-HCoC fi Vjenna;

                           (vii)

                           appoġġ għall-koordinazzjoni tal-isforzi għall-promozzjoni tal-HCoC mal-attivitajiet tal-Kumitat tan-NU 1540, inkluż permezz tal-finanzjament tal-parteċipazzjoni ta' esperti tal-HCoC fiż-żjarat fil-pajjiżi tal-Kumitat 1540;

                           (viii)

                           appoġġ għall-mekkaniżmu sigur ta' informazzjoni u komunikazzjoni tal-HCoC bbażat fuq l-internet (e-ICC), inkluż permezz ta' titjib tekniku tas-sit elettroniku;

               (b)

               Attivitajiet b'appoġġ għan-nonproliferazzjoni tal-missili ballistiċi inġenerali:

                           (i)

                           l-organizzazzjoni ta' massimu ta' erba' seminars għas-sensibilizzazzjoni dwar il-proliferazzjoni tal-missili ballistiċi fil-marġini ta' fora multilaterali, possibbilment marbuta mal-attivitajiet ta' sensibilizzazzjoni tal-HCoC imsemmija fil-punt (a), bħal seminar fil-marġini tal-AĠNU jew il-Kumitati ta' Tħejjija għat-Trattat dwar in-Nonproliferazzjoni;

                           (ii)

                           l-organizzazzjoni ta' massimu ta' tliet seminars għas-sensibilizzazzjoni dwar il-proliferazzjoni tal-missili ballistiċi u l-inkoraġġiment għal diskussjonijiet dwar perspettivi biex tiġi indirizzata aħjar it-theddida tal-proliferazzjoni tal-missili ballistiċi fil-livell reġjonali, possibbilment marbuta ma' attivitajiet ta' sensibilizzazzjoni oħra tal-UE dwar l-HCoC; f'assoċjazzjoni mal-Istati konċernati, is-seminars jistgħu jsiru fl-Asja, ir-reġjun tal-Golf u l-Amerika Latina;

                           (iii)

                           il-provvediment ta' erba' dokumenti ta' punti ta' riflessjoni dwar il-possibbiltà ta' aktar passi multilaterali biex tiġi evitata t-theddida tal-proliferazzjoni tal-missili u jiġu promossi l-isforzi ta' diżarm fil-qasam tal-missili ballistiċi, li jiffokaw b'mod partikolari fuq miżuri possibbli ta' bini ta' fiduċja u l-esplorazzjoni tal-possibbiltà tal-adozzjoni ta' fokus reġjonali bħala l-ewwel pass, pereżempju f'reġjuni ta' interess partikolari għall-Unjoni u/jew fejn jista' jkun mistenni progress fil-futur qrib;

                           (iv)

                           l-organizzazzjoni ta' massimu ta' tliet sessjonijiet ta' sensibilizzazzjoni għall-esperti, speċjalment mill-komunitajiet xjentifiċi u/jew tal-ispazju u l-industrija, sabiex jiġu evitati kemm it-teknoloġija b'użu doppju kif ukoll it-trasferiment ta' għarfien fi stadju bikri;

                           (v)

                           l-inkoraġġiment tal-aċċess tal-akkademiċi minn pajjiżi li qed jiżviluppaw li qed jaħdmu fuq in-nonproliferazzjoni tal-missili għal proġetti taċ-Ċentri ta' Eċċellenza tal-UE;

                           (vi)

                           f'koordinazzjoni maċ-Ċentri ta' Eċċellenza tal-UE, l-organizzazzjoni ta' missjonijiet ta' esperti mmirati f'pajjiżi terzi sabiex isir skambju ta' informazzjoni u tagħlimiet meħuda rigward il-kontroll tal-esportazzjoni relatat mat-teknoloġija tal-missili u ma' oġġetti b'użu doppju u l-għoti ta' għajnuna lilhom fil-bini tal-kapaċitajiet nazzjonali tagħhom;

                           (vii)

                           appoġġ għal taħriġ ta' esperti dwar in-nonproliferazzjoni ta' missili ballistiċi, permezz tal-parteċipazzjoni fi programmi tal-UE bħal dak tal-Kulleġġ dwar is-Sigurtà u d-Difiża jew fi programmi tal-Istati Membri tal-Unjoni (“Stati Membri”).

         Fl-Anness tinsab deskrizzjoni dettaljata tal-proġetti.
   Artikolu 2
   1.   Ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà (RGħ) għandu jkun responsabbli għall-implimentazzjoni ta' din id-Deċiżjoni.
   2.   L-implimentazzjoni teknika tal-proġetti msemmija fl-Artikolu 1(2) għandha ssir mill-Fondazzjoni għar-Riċerka Strateġika (FRS), li għandha twettaq dan il-kompitu taħt ir-responsabbiltà tar-RGħ. Għal dan il-għan, ir-RGħ għandu jidħol fl-arranġamenti meħtieġa mal-FRS.
   Artikolu 3
   1.   L-ammont ta' referenza finanzjarja għall-implimentazzjoni tal-proġetti msemmijin fl-Artikolu 1(2) għandu jkun ta' EUR 990 000.
   2.   In-nefqa ffinanzjata mill-ammont li jidher fil-paragrafu 1 għandha tkun amministrata skont il-proċeduri u r-regoli applikabbli għall-baġit ġenerali tal-Unjoni.
   3.   Il-Kummissjoni għandha tissorvelja l-amministrazzjoni korretta tal-infiq imsemmi fil-paragrafu 1. Għal dan l-għan, hija għandha tikkonkludi ftehim ta' finanzjament mal-FRS. Il-ftehim għandu jistipula li l-FRS għandha tiżgura l-viżibbiltà tal-kontribuzzjoni tal-UE, b'mod adegwat għad-daqs tagħha.
   4.   Il-Kummissjoni għandha tagħmel ħilitha biex tikkonkludi l-ftehim ta' finanzjament imsemmi fil-paragrafu 3 malajr kemm jista' jkun wara d-dħul fis-seħħ ta' din id-Deċiżjoni. Hija għandha tinforma lill-Kunsill bi kwalunkwe diffikultà f'dak il-proċess u bid-data tal-konklużjoni tal-ftehim ta' finanzjament.
   Artikolu 4
   1.   Ir-RGħ għandu jirrapporta lill-Kunsill dwar l-implimentazzjoni ta' din id-Deċiżjoni abbażi ta' rapporti regolari mħejjija mill-FRS. Dawk ir-rapporti għandhom jiffurmaw il-bażi għall-evalwazzjoni li ssir mill-Kunsill.
   2.   Il-Kummissjoni għandha tipprovdi informazzjoni dwar l-aspetti finanzjarji tal-proġetti msemmijin fl-Artikolu 1(2).
   Artikolu 5
   1.   Din id-Deċiżjoni għandha tidħol fis-seħħ fil-jum tal-adozzjoni tagħha.
   2.   Din id-Deċiżjoni għandha tiskadi 30 xahar wara d-data tal-konklużjoni tal-ftehim ta' finanzjament imsemmi fl-Artikolu 3(3). Madankollu, hija għandha tiskadi sitt xhur wara d-dħul fis-seħħ tagħha jekk sa dakinhar ma jkun ġie konkluż l-ebda ftehim ta' finanzjament.

      Magħmul fi Brussell, il-15 ta' Diċembru 2014.

            Għall-Kunsill

            Il-President

         F. MOGHERINI

      (1)  Pożizzjoni Komuni tal-Kunsill 2003/805/CFSP tas-17 ta' Novembru 2003 fuq l-universalità u t-tisħiħ tal-ftehim multilaterali fil-qasam tal-kontroll tal-armi nukleari (f'pajjiżi li għad ma għandhomx dawn l-armi) għad-distruzzjoni tal-massa u l-mod tat-trasport tagħhom (ĠU L 302, 20.11.2003, p. 34).

      (2)  Deċiżjoni tal-Kunsill 2008/974/PESK tat-18 ta' Diċembru 2008 b'appoġġ għall-Kodiċi ta' Kondotta tal-Aja kontra l-Proliferazzjoni tal-Missili Ballistiċi fil-qafas tal-implimentazzjoni tal-Istrateġija tal-UE kontra l-Proliferazzjoni tal-Armi ta' Qerda Massiva (ĠU L 345, 23.12.2008, p. 91).

      (3)  Deċiżjoni tal-Kunsill 2012/423/PESK tat-23 ta' Lulju 2012 b'appoġġ għan-nonproliferazzjoni ta' missili ballistiċi fil-qafas tal-implimentazzjoni tal-Istrateġija tal-UE kontra l-Proliferazzjoni tal-Armi ta' Qerda Massiva u tal-Pożizzjoni Komuni tal-Kunsill 2003/805/PESK (ĠU L 196, 24.7.2012, p. 74).

      ANNESS
      1.   OBJETTIVI
      L-Unjoni hija promotur qawwi tan-nonproliferazzjoni tal-missili. L-isforzi tagħha f'dan ir-rigward jinkludu l-Istrateġija u l-Pożizzjoni Komuni tal-Kunsill 2003/805/PESK. Addizzjonalment, il-Kunsill approva “Linji ta' azzjoni ġodda mill-Unjoni Ewropea fil-ġlieda kontra l-proliferazzjoni tal-armi ta' qerda massiva u l-vetturi tagħhom”, u r-Riżoluzzjoni UNSC 1540 (2004), appoġġata mill-UE, li minn dak iż-żmien 'il hawn ġiet imfakkra mill-ġdid fir-Riżoluzzjoni UNSC 1977 (2010).
      L-Unjoni tikkunsidra l-MTCR bħala strument multilaterali importanti li għandu l-għan li jrażżan il-proliferazzjoni ta' sistemi ta' missili ballistiċi u t-teknoloġiji u l-kompetenzi relatati permezz tal-istabbiliment u l-implimentazzjoni ta' regolamenti dwar il-kontroll tal-esportazzjoni fuq materjali sensittivi. 19-il Stat Membru huma membri tal-MTCR u l-Istati Membri kollha qed jimplimentaw il-lista tal-kontroll tal-esportazzjoni tal-MTCR permezz tar-Regolament tal-Kunsill (KE) Nru 428/2009 (1).
      L-Unjoni appoġġat bil-qawwa wkoll il-Kodiċi mill-bidu tiegħu u regolarment esprimiet tħassib dwar il-proliferazzjoni tal-missili ballistiċi. L-Unjoni tikkunsidra l-Kodiċi bħala miżura ċentrali ta' trasparenza u ta' bini ta' fiduċja. L-Istati Membri kollha tal-Unjoni huma sottoskritti tal-Kodiċi u qed jimplimentaw il-Kodiċi in bona fede.
      Fil-passat, l-Unjoni ppruvat tegħleb in-nuqqasijiet li kien għad fadal fl-implimentazzjoni tal-Kodiċi u fl-universalità tiegħu permezz tal-organizzazzjoni ta' laqgħat ta' ħidma, laqgħat tal-esperti u seminars ta' sensibilizzazzjoni reġjonali. Dawk l-attivitajiet, li ġew organizzati taħt id-Deċiżjoni tal-Kunsill 2008/974/PESK u implimentati mill-FRS, urew bis-sħiħ l-effiċjenza u r-rilevanza tagħhom.
      Inkoraġġita mill-eżitu ta' dawk l-attivitajiet, l-Unjoni kompliet bl-inizjattiva tagħha u appoġġat tliet aspetti tal-Kodiċi kif ġej:

                  (a)

                  l-universalità tal-Kodiċi;

                  (b)

                  l-implimentazzjoni tal-Kodiċi;

                  (c)

                  it-tisħiħ u l-funzjonament imtejjeb tal-Kodiċi.

            Din l-azzjoni ttieħdet taħt id-Deċiżjoni 2012/423/PESK, li ppermettiet l-iżvilupp ta' diversi inizjattivi b'appoġġ għall-HCoC inkluż:

                  (a)

                  l-iżvilupp ta' sit elettroniku sikur u speċjalizzat;

                  (b)

                  l-organizzazzjoni ta' diversi attivitajiet sekondarji bl-għan li jippromwovu l-Kodiċi fir-rigward ta' Stati mhux sottoskritti fi Vjenna, Ġinevra u New York;

                  (c)

                  workshop ta' sensibilizzazzjoni għal Pajjiżi Afrikani u tal-Lvant Nofsani f'Pariġi;

                  (d)

                  seminars reġjonali f'Singapor, Abu Dhabi u Lima;

                  (e)

                  tħejjija ta' dokumenti ta' punti ta' riflessjoni.

            Id-Deċiżjoni 2012/423/PESK ikkontribwixxiet biex titqajjem kuxjenza dwar il-Kodiċi u l-promozzjoni tiegħu ma' pajjiżi terzi. Permezz ta' dik id-Deċiżjoni, l-Unjoni appoġġat lil Kosta Rika, Franza, l-Ungerija, il-Ġappun, il-Perù u r-Rumanija fl-attivitajiet tagħhom bħala Presidenti tal-HCoC. Bit-tisħiħ tal-profil tal-HCoC, hija ffaċilitat l-aderenza ta' membri ġodda għall-Kodiċi.
      Fid-dawl tar-riżultati miksuba, u tal-proliferazzjoni kontinwa ta' missili ballistiċi li kapaċi jġorru AQM li tikkostitwixxi kawża ta' tħassib li qed jiżdied għall-komunità internazzjonali, b'mod partikolari programmi missilistiċi kurrenti fil-Lvant Nofsani, fl-Asja tal-Grigal u fl-Asja tax-Xlokk, inkluż l-Iran u r-RDPK, ser isiru l-azzjonijiet li ġejjin:

                  (a)

                  proġett 1, informazzjoni u komunikazzjoni;

                  (b)

                  proġett 2, it-tisħiħ tan-nonproliferazzjoni tal-missili ballistiċi;

                  (c)

                  proġett 3, l-universalità tal-HCoC — attivitajiet ta' sensibilizzazzjoni.

            Billi tmur lil hinn mill-promozzjoni unika ta' aderenza għall-Kodiċi u l-MTCR, din id-Deċiżjoni tippermetti l-approfondiment tad-dibattitu internazzjonali dwar il-proliferazzjoni tal-missili u l-parteċipazzjoni ta' żoni reġjonali ġodda u komunitajiet ġodda.
      2.   DESKRIZZJONI TAL-PROĠETT
      2.1.   Proġett 1: Informazzjoni u Komunikazzjoni
      2.1.1.   Objettiv tal-proġett
      Il-Kodiċi jirrappreżenta strument importanti biex titrażżan il-proliferazzjoni tal-missili ballistiċi u t-teknoloġiji relatati permezz ta' miżuri ta' bini ta' fiduċja u tat-trasparenza. Madankollu, għandu jsir aktar biex dan jiġi appoġġat, b'mod partikolari bl-għan:

                  (a)

                  tal-promozzjoni tal-universalità tal-Kodiċi, u b'mod partikolari s-sottoskrizzjoni għall-Kodiċi mill-Istati kollha b'kapaċitajiet ta' missili ballistiċi u b'kapaċitajiet spazjali;

                  (b)

                  tal-appoġġ għall-implimentazzjoni tal-Kodiċi fl-aspetti kollha tiegħu;

                  (c)

                  tar-rinfurzar tal-implimentazzjoni tal-Kodiċi.

            2.1.2.   Deskrizzjoni tal-proġett
      Il-proġett jipprevedi tliet tipi ta' attivitajiet:

                  (a)

                  it-tħejjija, id-disinn, l-istampar u d-distribuzzjoni sa 1 500 fuljett li jiddeskrivu l-appoġġ tal-Unjoni għall-Kodiċi. Il-fuljett ser jinkludi wkoll:

                              (i)

                              deskrizzjoni tal-HCoC;

                              (ii)

                              l-objettivi tal-HCoC;

                              (iii)

                              deskrizzjoni ta' dikjarazzjonijiet annwali, notifiki ta' qabel il-varar u żjajjar ta' osservazzjoni volontarji;

                              (iv)

                              l-istrateġija Ewropea lejn l-HCoC u l-proliferazzjoni tal-vetturi tal-AQM;

                              (v)

                              demarches li għandhom isiru għas-sottoskrizzjoni għall-Kodiċi;

                              (vi)

                              dettalji ta' kuntatt għall-Istati mhux sottoskritti;

                  (b)

                  it-tħejjija, id-disinn, l-istampar u d-distribuzzjoni ta' sa 1 000 ktejjeb stampat bħala “pakkett ta' merħba” u USB stick għal attivitajiet ta' sensibilizzazzjoni fir-rigward tal-Istati mhux sottoskritti, waqt li jitfakkru wkoll l-obbligi tal-Istati sottoskritti. Dan ser ikun disponibbli wkoll online, waqt li jkopri l-informazzjoni kollha meħtieġa dwar il-Kodiċi u l-punti ta' kuntatt rilevanti. Il-“pakkett ta' merħba” ser jinkludi l-fuljett deskritt fil-punt (a);

                  (c )

                  l-appoġġ u l-aġġornar għall-mekkaniżmu sigur ta' informazzjoni u komunikazzjoni bbażat fuq l-Internet (“electronic Immediate Central Contact” — e-ICC) tal-HCoC, inkluż permezz ta' titjib tekniku tas-sit elettroniku f'kooperazzjoni mill-qrib mal-Ministeru Federali għall-Affarijiet Barranin Awstrijak.

            2.1.3.   Riżultati mistennija tal-proġett/indikaturi

                  (a)

                  permezz ta' distribuzzjoni wiesgħa tal-“pakkett ta' merħba” matul l-attivitajiet varji, jinkiseb għarfien akbar fost is-sħab dwar il-valur miżjud tal-HCoC, u tar-rwol tal-Unjoni.

                  (b)

                  sit elettroniku aktar sikur tal-HCoC jippermetti skambju mtejjeb ta' informazzjoni rilevanti fost is-sħab.

                  (c)

                  użu tal-“pakkett ta' merħba” mill-President tal-HCoC, is-Segretarjat Awstrijak (“Immediate Central Contact” (ICC)), l-Unjoni u sħab oħra kif meħtieġ fl-attivitajiet ta' sensibilizzazzjoni tagħhom.

            2.1.4.   Benefiċjarji tal-proġett
      Il-benefiċjarji tal-proġett huma kemm l-Istati sottoskritti għall-HCoC kif ukoll dawk li mhumiex.
      2.2.   Proġett 2: it-tisħiħ tan-nonproliferazzjoni tal-missili ballistiċi
      2.2.1.   Għan tal-proġett
      Il-kontinwazzjoni tal-proliferazzjoni u l-użu operazzjonali ta' missili ballistiċi li kapaċi jġorru AQM jikkostitwixxu kawża ta' tħassib li qed jiżdied għall-komunità internazzjonali, b'mod partikolari programmi missilistiċi kurrenti fil-Lvant Nofsani, fl-Asja tal-Grigal u fl-Asja tax-Xlokk, inkluż l-Iran u r-RDPK.
      B'mod aktar ġenerali, il-proġett ser jappoġġa firxa ta' attivitajiet għall-ġlieda kontra l-proliferazzjoni ta' missili ballistiċi, immirati partikolarment għas-sensibilizzazzjoni dwar din it-theddida, jiġu intensifikati l-isforzi biex tiżdied l-effettività ta' strumenti multilaterali, jinbena l-appoġġ għal inizjattivi li jindirizzaw dawk l-isfidi speċifiċi u tingħata għajnuna lill-pajjiżi interessati biex jirrinfurzaw b'mod nazzjonali s-sistemi rilevanti tagħhom ta' kontroll tal-esportazzjoni.
      2.2.2.   Deskrizzjoni tal-proġett
      Il-pubblikazzjoni ta' żewġ dokumenti ta' punti ta' riflessjoni fis-sena (4 sa ma jiskadi l-proġett). Suġġetti possibbli jistgħu jinkludu:

                  (a)

                  l-użu ta' żoni ħielsa mill-AQM eżistenti bħala eżempju u qafas potenzjali għal aktar inizjattivi li jipprojbixxu missili ballistiċi;

                  (b)

                  passi multilaterali ulterjuri biex tiġi evitata t-theddida tal-proliferazzjoni tal-missili u jiġu promossi l-isforzi ta' diżarm fil-qasam tal-missili ballistiċi, li jiffokaw b'mod partikolari fuq miżuri possibbli ta' bini ta' fiduċja;

                  (c)

                  mekkaniżmi ta' kontroll tal-esportazzjoni u t-transitu;

                  (d)

                  ir-rwol tat-Trasferiment Intanġibbli tat-Teknoloġija (ITT) fil-qasam tal-missili ballistiċi.

            2.2.3.   Riżultati mistennija tal-proġett/indikaturi

                  (a)

                  il-promozzjoni ta' sforzi multilaterali li jrażżnu l-proliferazzjoni tal-missili inkluż l-HCoC u l-MTCR iżżid l-influwenza tal-UE fil-qasam tan-nonproliferazzjoni tal-missili;

                  (b)

                  l-inkoraġġiment tad-dibattitu dwar inizjattivi ġodda għat-tisħiħ tal-Kodiċi u l-MTCR u l-ftuħ għal aktar inizjattivi;

                  (c)

                  it-trawwim tan-nonproliferazzjoni tal-missili;

                  (d)

                  il-pubblikazzjoni ta' għallinqas 4 dokumenti ta' punti ta' riflessjoni;

                  (e)

                  it-tisħiħ tas-sensibilizzazzjoni dwar teknoloġija b'użu doppju u kwistjonijiet ta' trasferiment ta' għarfien tipprevjeni t-trasferiment mhux intenzjonali fost l-Istati Membri u t-titjib tal-għarfien globali dwar il-mekkaniżmu ta' kontroll tal-esportazzjoni.

            2.2.4.   Benefiċjarji tal-proġett
      L-Unjoni u l-Istati Membri ser jibbenifikaw mid-dokumenti ta' punti ta' riflessjoni; distribuzzjoni usa' ser tiġi deċiża mir-RGħ f'konsultazzjoni mill-qrib mal-Istati Membri fil-qafas tal-Grupp ta' Ħidma kompetenti tal-Kunsill. Id-deċiżjoni finali ser tkun ibbażata fuq proposti mill-entità ta' implimentazzjoni f'konformità mal-Artikolu 2(2) ta' din id-Deċiżjoni.
      2.3.   Proġett 3: Universalizzazzjoni tal-HCoC — Attivitajiet ta' sensibilizzazzjoni
      2.3.1.   Għan tal-proġett
      Il-proġett ser jagħti spunt għas-sensibilizzazzjoni dwar in-nonproliferazzjoni tal-missili u l-HCoC permezz tal-organizzazzjoni ta' diversi attivitajiet bl-għan li jinvolvu Stati mhux sottoskritti. Għal dan il-għan, ser jiġu organizzati attivitajiet fi Vjenna u New York biex jinvolvu d-delegazzjonijiet tan-NU fil-marġini tal-attivitajiet rilevanti.
      2.3.2.   Deskrizzjoni tal-proġett
      Il-proġett ser jipprovdi għal tliet tipi ta' attivitajiet:

                  (a)

                  Il-finanzjament ta' erba' attivitajiet ta' sensibilizzazzjoni (2 f'kull belt) b'appoġġ kemm għall-HCoC kif ukoll għan-nonproliferazzjoni tal-missili ballistiċi li ser iseħħu f'żewġt ibliet:

                              (i)

                              fi New York, fil-marġini tal-Ewwel Kumitat tal-Assemblea Ġenerali tan-NU jew tal-Kumitati ta' Tħejjija għat-Trattat dwar in-Nonproliferazzjoni;

                              (ii)

                              fi Vjenna, fil-marġini tal-HCoC jew attivitajiet oħra rilevanti tan-NU fi Vjenna.

                        Fir-rigward tal-organizzazzjoni tas-seminars:

                              (i)

                              kull seminar ser idum nofs ta' nhar u ser jiġbor sa 80 parteċipant minn missjonijiet tan-NU fi New York u Vjenna madwar grupp magħżul ta' kelliema u uffiċjali tal-UE;

                              (ii)

                              ser jiġu mistiedna sa 6 kelliema;

                              (iii)

                              ser ikun mistieden il-President supplenti tal-HCoC;

                              (iv)

                              ser jiġu organizzati u ffinanzjati, taħt din id-Deċiżjoni, pranzi u ċeni ristretti bil-għan li jinvolvu uffiċjali għolja minn pajjiżi magħżula mmexxija minn rappreżentant anzjan tal-UE u esperti.
                              Għal dan il-għan, l-entità ta' implimentazzjoni, għal kull attività ser tipproponi lista ta' pajjiżi, li wħud minnhom ser ikunu Stati mhux sottoskritti. Dan ser jippermetti li jitlaqqgħu rappreżentanti għoljin li jittrattaw kwistjonijiet ta' nonproliferazzjoni.

                  (b)

                  Il-finanzjament ta' tliet seminars ta' sensibilizzazzjoni reġjonali li jistgħu jseħħu fl-Amerika Latina (eż. l-Arġentina, il-Brażil, iċ-Ċilì, il-Messiku jew non-membru fir-reġjun tal-Karibew), il-Lvant Nofsani (eż. il-pajjiżi tal-Golf, il-Baħrejn, il-Qatar u l-Arabja Sawdija), u l-Asja (eż. mill-Indoneżja jew il-Vjetnam). L-għażla tal-post ser issir bi ftehim mar-RGħ, f'konsultazzjoni mill-qrib mal-Istati Membri fil-qafas tal-Grupp ta' Ħidma kompetenti tal-Kunsill. Is-seminar ser ikun iddedikat għal xejriet fil-proliferazzjoni tal-missili u għal fokus fuq kwistjonijiet reġjonali u ser jindirizza l-HCoC u informazzjoni prattika dwar li wieħed ikun Stat sottoskritt. L-Istati sottoskritti tar-reġjun ser jiġu mistiedna f'livell governattiv sabiex jikkondividu l-esperjenza tagħhom mal-Istati mhux sottoskritti. Il-President supplenti tal-HCoC ser ikun mistieden ukoll jagħmel dikjarazzjoni u jippresiedi s-sessjoni. L-attendenza tkun tista' tinkludi uffiċjali, diplomatiċi, persunal militari, rappreżentanti ta' organizzazzjonijiet internazzjonali, rappreżentanti tal-UE, akkademiċi, eċċ.
                  Fir-rigward tal-organizzazzjoni tas-seminars:

                              (i)

                              kull seminar ser idum ġurnata;

                              (ii)

                              jistgħu jiġu mistiedna sa 50 persuna biex jattendu;

                              (iii)

                              il-President supplenti tal-HCoC ser ikun mistieden jagħmel dikjarazzjoni.

                  (c )

                  jiġu mmirati sa 10 missjonijiet ta' esperti għal Stati mhux sottoskritti. Huma prinċipalment ser jimmiraw l-industriji rilevanti, il-komunità xjentifika, esperti tal-kontroll tal-esportazzjoni u rappreżentanti tas-soċjetà ċivili. F'koordinazzjoni maċ-Ċentri ta' Eċċellenza tal-Unjoni Ewropea, żewġ esperti dwar in-nonproliferazzjoni ta' missili ballistiċi mill-aġenzija ta' implimentazzjoni u espert tal-UE ser imexxu missjonijiet fuq il-post f'pajjiżi fil-mira. Destinazzjonijiet possibbli jistgħu jinkludu, iżda mhumiex limitati għal, l-Alġerija, il-Baħrejn, il-Bolivja, il-Brażil, iċ-Ċina, l-Eġittu, l-Indja, l-Indoneżja, l-Iżrael, il-Malasja, il-Messiku, il-Qatar, l-Arabja Sawdija, l-Afrika t'Isfel u t-Tajlandja. Il-lista finali tal-pajjiżi ser tiġi deċiża f'kooperazzjoni mill-qrib mar-RGħ daqstant ieħor l-opportunità ta' demarches konġunti mal-isforzi ta' sensibilizzazzjoni tal-Kumitat tan-NU 1540. L-attendenza tkun tista' tinkludi uffiċjali, diplomatiċi, persunal militari, akkademiċi, l-industrija, ir-riċerkaturi, eċċ. minn pajjiż miżjura. Ser tingħata prijorità lil uffiċjali u elementi deċiżivi politiċi, diplomatiċi, il-persunal militari rilevanti, eċċ.
                  Fir-rigward tal-organizzazzjoni tas-seminars:

                              (i)

                              kull seminar ser idum ġurnata;

                              (ii)

                              jistgħu jiġu mistiedna sa 25 persuna biex jattendu;

                              (iii)

                              ser ikunu mistiedna 3 esperti;

                              (iv)

                              ser ikun mistieden il-President supplenti tal-HCoC.

            2.3.3.   Riżultati mistennija tal-proġett/indikaturi

                  (a)

                  jiġu organizzati tal-anqas 4 attivitajiet ta' sensibilizzazzjoni fi New York u Vjenna;

                  (b)

                  it-tliet attivitajiet reġjonali jlaqqgħu komunità diplomatika u akkademika importanti u jippermettu perspettivi ġodda dwar l-adeżjonijiet;

                  (c)

                  saru 10 missjonijiet ta' esperti sabiex tiżdied l-universalizzazzjoni tal-HCoC. Dawk il-missjonijiet ġabru tal-anqas 20 persuna li tiddieċidi u uffiċjali u żiedu l-livell ta' impenn mill-uffiċjali u l-persuni b'setgħat deċiżjonali fil-pajjiżi li kellhom żjara;

                  (d)

                  titqajjem kuxjenza dwar ix-xejriet tal-proliferazzjoni tal-missili u b'mod aktar partikolari dwar il-Kodiċi fir-rigward ta' Stati mhux sottoskritti filwaqt li jiġu promossi diskussjonijiet dwar aktar sforzi biex titrażżan il-proliferazzjoni tal-missili;

                  (e)

                  il-proġett jippromwovi d-dibattitu ġewwa u barra mill-Unjoni dwar inizjattivi futuri;

                  (f)

                  il-proġett ikabbar il-profil tal-proliferazzjoni tal-missili bħala sfida strateġika.

            2.3.4.   Benefiċjarji tal-proġett
      Il-fokus prinċipali ta' dawn l-attivitajiet ser ikunu l-Istati mhux sottoskritti, għalkemm l-Istati sottoskritti jistgħu jkunu assoċjati ma' ċerti attivitajiet għal raġunijiet ta' politika. Il-parteċipanti għandhom ikunu primarjament esperti governattivi u uffiċjali għolja.
      L-għażla finali tal-Istati benefiċjarji ser issir f'konsultazzjoni bejn l-entità ta' implimentazzjoni u r-RGħ f'konsultazzjoni mill-qrib mal-Istati Membri fil-qafas tal-Grupp ta' Ħidma kompetenti tal-Kunsill.
      3.   TUL TA' ŻMIEN
      It-tul ta' żmien totali stmat għall-implimentazzjoni tal-proġetti huwa ta' 30 xahar.
      4.   ENTITÀ TA' IMPLIMENTAZZJONI

                  (a)

                  l-FRS ser tiġi fdata bl-implimentazzjoni teknika tal-proġetti;

                  (b)

                  il-kofinanzjament ser jiddipendi mill-FRS;

                  (c)

                  l-entità ta' implimentazzjoni ser tħejji:

                              (i)

                              rapporti kull tliet xhur dwar l-implimentazzjoni tal-proġetti;

                              (ii)

                              rapport finali mhux iktar tard minn xahar mit-tmiem tal-implimentazzjoni tal-proġetti;

                  (d)

                  ser jintbagħtu rapporti lir-RGħ;

                  (e)

                  l-FRS ser tiżgura l-viżibbiltà tal-kontribuzzjoni tal-Unjoni, adegwata għad-daqs tagħha.

            5.   PARTEĊIPANTI TERZI
      Il-proġetti ser jiġu ffinanzjati fl-intier tagħhom taħt din id-Deċiżjoni. L-esperti mill-Istati sottoskritti tal-Kodiċi jew mill-Istati mhux sottoskritti jistgħu jiġu kkunsidrati bħala parteċipanti terzi. Huma ser jaħdmu f'konformità mar-regoli standard tal-FRS.

         (1)  Regolament tal-Kunsill (KE) NRU 428/2009 tal-5 ta' Mejju 2009 li jistabbilixxi reġim Komunitarju għall-kontroll tal-esportazzjonijiet, it-trasferiment, is-senserija u t-transitu ta' oġġetti b'użu doppju (ĠU L 134, 29.5.2009, p. 1).


Avviż Legali Importanti

|

32006D0675

Deċiżjoni tal-Kunsill 2006/675/PESK ta' l- 10 ta' Awwissu 2006 dwar kontribut mill-Konfederazzjoni Żvizzera għall-operazzjoni militari ta' l-Unjoni Ewropea li tappoġġa l-Missjoni ta' l-Organizzazzjoni tan-Nazzjonijiet Uniti fir-Repubblika Demokratika tal-Kongo (MONUC) matul il-proċess ta' l-elezzjoni (Operazzjoni EUFOR RD Kongo)

Official Journal L 276 , 07/10/2006 P. 0109 - 0109 Official Journal L 200 , 01/08/2007 P. 0014 - 0014

		20060810Deċiżjoni tal-Kunsill 2006/675/PESKta' l- 10 ta' Awwissu 2006dwar kontribut mill-Konfederazzjoni Żvizzera għall-operazzjoni militari ta' l-Unjoni Ewropea li tappoġġa l-Missjoni ta' l-Organizzazzjoni tan-Nazzjonijiet Uniti fir-Repubblika Demokratika tal-Kongo (MONUC) matul il-proċess ta' l-elezzjoni (Operazzjoni EUFOR RD Kongo)IL-KUNSILL TA' L-UNJONI EWROPEA,Wara li kkunsidra t-Trattat dwar l-Unjoni Ewropea u b’mod partikolari l-Artikolu 13 (3) tiegħu.Billi:(1) Il-Kumitat Politiku u ta' Sigurtà, skond it-tielet subparagrafu ta' l-Artikolu 25 tat-Trattat u skond l-Artikolu 10(2) ta' l-Azzjoni Konġunta tal-Kunsill 2006/319/PESK tas- 27 ta' April 2006 dwar l-operazzjoni militari ta' l-Unjoni Ewropea li tappoġġa l-Missjoni ta' l-Organizzazzjoni tan-Nazzjonijiet Uniti fir-Repubblika Demokratika tal-Kongo (MONUC) matul il-proċess ta' l-elezzjoni [1] adotta d-Deċiżjoni MONUC SPT/1/2006 [2] u d-Deċiżjoni SPT/2/2006 [3] fit- 30 ta' Mejju 2006.(2) Fuq rakkomandazzjonijiet dwar kontribut mill-Konfederazzjoni Żvizzera mill-Kmandant ta' l-Operazzjoni ta' l-UE u tal-Kumitat Militari ta' l-Unjoni Ewropea, il-kontribut mill-Konfederazzjoni Żvizzera għandu jiġi aċċettat.(3) Skond l-Artikolu 6 tal-Protokoll dwar il-pożizzjoni tad-Danimarka anness għat-Trattat dwar l-Unjoni Ewropea u għat-Trattat li jistabbilixxi l-Komunità Ewropea, id-Danimarka ma tipparteċipax fl-elaborazzjoni u l-implementazzjoni ta' deċiżjonijiet u azzjonijiet ta' l-Unjoni Ewropea li jkollhom implikazzjonijiet ta' difiża,IDDEĊIEDA KIF ĠEJ:Artikolu 11. L-offerta għal kontribut mill-Konfederazzjoni Żvizzera għall-Operazzjoni EUFOR RD Kongo hija b'dan aċċettata.2. Il-Konfederazzjoni Żvizzera għandha tkun rappreżentata fil-Kumitat ta' Kontributuri stabbilit bid-Deċiżjoni MONUC SPT/2/2006.Artikolu 2Din id-Deċiżjoni tieħu effett fil-jum ta' l-adozzjoni tagħha.Artikolu 3Din id-Deċiżjoni għandha tiġi pubblikata fil-Ġurnal Uffiċjali ta' l-Unjoni Ewropea.Magħmul fi Brussell, 10 ta' Awwissu 2006.Għall-KunsillIl-PresidentE. Tuomioja[1] ĠU L 116, 29.4.2006, p. 98.[2] ĠU L 197, 19.7.2006, p. 14.[3] ĠU L 194, 14.7.2006, p. 31.--------------------------------------------------


title: Deċiżjoni tal-Kummissjoni (UE) 2016/397 tas-16 ta' Marzu 2016 li temenda d-Deċiżjoni 2014/312/UE li tistabbilixxi l-kriterji ekoloġiċi għall-għoti tal-ekotikketta tal-UE għaż-żebgħa u l-verniċ ta' barra u ta' ġewwa (notifikata bid-dokument C(2016) 1510) (Test b'rilevanza għaż-ŻEE)

text:
                  18.3.2016

                  MT

                  Il-Ġurnal Uffiċjali tal-Unjoni Ewropea

                  L 73/100

            DEĊIŻJONI TAL-KUMMISSJONI (UE) 2016/397
      tas-16 ta' Marzu 2016
      li temenda d-Deċiżjoni 2014/312/UE li tistabbilixxi l-kriterji ekoloġiċi għall-għoti tal-ekotikketta tal-UE għaż-żebgħa u l-verniċ ta' barra u ta' ġewwa

            (notifikata bid-dokument C(2016) 1510)

      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 66/2010 tal-Parlament Ewropew u tal-Kunsill tal-25 ta' Novembru 2009 dwar skema ta' Ekotikketta tal-UE (1), u b'mod partikolari l-Artikolu 8(2) tiegħu,
      Wara li kkonsultat il-Bord tal-Ekotikkettar tal-Unjoni Ewropea,
      Billi:

                  (1)

                  Id-Deċiżjoni tal-Kummissjoni 2014/312/UE (2) li tistabbilixxi l-kriterji ekoloġiċi għall-għoti tal-Ekotikketta tal-UE għaż-żebgħa u l-verniċ ta' barra u ta' ġewwa. Wara l-adozzjoni tad-Deċiżjoni 2014/312/UE, saret reġistrazzjoni bħala sottomissjoni konġunta lill-Aġenzija Ewropea għas-Sustanzi Kimiċi f'konformità mar-Regolament (KE) Nru 1907/2006 tal-Parlament Ewropew u tal-Kunsill (3) minn DPx Fine Chemicals Austria GmbH, LSR Associates Ltd u Novasol S.A. Dak id-dossier ta' reġistrazzjoni li fih awtoklassifikazzjoni riveduta għal promotur tal-adeżjoni u aġent tar-retikolazzjoni importanti, l-aċidu adipiku diidrażid (ADH). Dik is-sottomissjoni indikat li l-ADH kien awtoklassifikat bħala perikoluż għall-ambjent akkwatiku (il-Kategorija Kronika 2) bid-dikjarazzjoni ta' periklu assoċjata H411 (Tossiku għall-ħajja akkwatika b'effetti li jdumu). L-ADH jinsab f'dispersjonijiet tal-polimeri użati ta' spiss f'formulazzjonijiet taż-żebgħa u l-verniċi bbażati fuq l-ilma, u jtawwal il-ħajja tal-prodotti. Iż-żebgħa b'ħajja mtawla għandha impatt ambjentali globali aktar baxx tul iċ-ċiklu tal-ħajja tagħha għax ikun hemm inqas ħtieġa li terġa' tingħata ż-żebgħa. Skont l-informazzjoni disponibbli, fis-suq għad m'hemmx alternattivi effiċjenti u effettivi ugwalment. Għaldaqstant jeħtieġ li tingħata deroga mill-kriterju 5 tad-Deċiżjoni 2014/312/UE għall-użu tal-ADH fiż-żebgħa u l-verniċ li jkunu ngħataw l-Ekotikketta meta ma jkunx fattibbli teknikament li jintużaw materjali alternattivi għax il-prodott taż-żebgħa ma jkunx jagħti l-livell meħtieġ ta' funzjonalità lill-konsumatur.

                  (2)

                  Barra minn hekk, sustanza oħra, il-Metanol, għandha tossiċità akuta tal-klassifikazzjonijiet armonizzati CLP (il-Kategorija 3) bid-dikjarazzjonijiet ta' periklu assoċjati H301 (Tossiku jekk jinbela'), H311 (Tossiku meta jmiss mal-ġilda) u H331 (Tossiku jekk jinxtamm), u għandha tossiċità speċifika tal-organu mira wara esponiment wieħed (il-Kategorija 1) bid-dikjarazzjoni ta' periklu assoċjata H370 (Jagħmel ħsara lill-organi) u jinsab bħala residwu f'dispersjonijiet tal-polimeri użati fiż-żebgħa u l-verniċ. Il-Metanol jista' joriġina bħala prodott ta' reazzjoni jew impurità minn għadd ta' materji primi f'dispersjonijiet tal-polimeri u l-kontenut tiegħu jiddependi fuq il-kontenut ta' legant taż-żebgħa. Għaldaqstant f'ħafna każijiet jaqbeż il-limitu attwali stabbilit għar-residwi fid-Deċiżjoni 2014/312/UE. Dawk il-materji primi jintużaw biex jinkisbu proprjetajiet importanti taż-żebgħa, bħal pereżempju ż-żieda tal-prestazzjoni għall-għorik waqt il-ħasil, li huwa rekwiżit tal-Ekotikketta tal-UE. Barra minn hekk, dawn il-proprjetajiet jikkontribwixxu għal żieda fid-durabbiltà taż-żebgħa li jwassal għal impatt ambjentali globali mnaqqas tul iċ-ċiklu tal-ħajja tagħha għax ikun hemm inqas ħtieġa li terġa' tingħata ż-żebgħa. Dawk il-klassifikazzjonijiet tal-ADH u l-Metanol bħalissa jipprevjenu għadd sinifikanti ta' żebgħat u verniċi li kienu ngħataw l-Ekotikketta tal-UE skont id-Deċiżjoni tal-Kummissjoni 2009/543/KE (4) u d-Deċiżjoni tal-Kummissjoni 2009/544/KE (5) milli tiġġeddilhom il-liċenzja tal-Ekotikketta tal-UE, skont l-informazzjoni tas-suq sottomessa mid-detenturi tal-liċenzja tal-Ekotikketta tal-UE. Għaldaqstant jeħtieġ li tingħata deroga mill-kriterju 5 tad-Deċiżjoni 2014/312/UE għall-użu tal-Metanol fiż-żebgħa u l-verniċ li jkunu ngħataw l-Ekotikketta meta ma jkunx fattibbli teknikament li jiġu sostitwiti l-materji primi funzjonali li jistgħu jwasslu għall-preżenza tal-Metanol fil-prodott.

                  (3)

                  Wara l-adozzjoni tad-Deċiżjoni 2014/312/UE, preżervattiv b'saff niexef importanti għaż-żebgħa u l-verniċ ta' barra, 3-ijodo-2-propinil butilkarbamat (IPCB), ingħata l-klassifikazzjoni armonizzata CLP bħala perikoluż għall-ambjent akkwatiku (il-Kategorija Akuta 1) bid-dikjarazzjoni ta' periklu assoċjata H400 (Tossiku ħafna għall-organiżmi akwatiċi) u bħala perikoluż għall-ambjent akkwatiku (Kategorija Kronika 1) bid-dikjarazzjoni ta' periklu assoċjata H410 (Tossiku ħafna għall-organiżmi akwatiċi b'mod li jħalli effetti dejjiema). Dak il-preżervattiv jintuża fi prodotti maħsuba biex jintużaw barra, speċjalment fi klimi umdi, biex jevita t-tkabbir mikrobiku. Meta ġiet adottata dik id-Deċiżjoni, il-funzjoni essenzjali tiegħu u n-nuqqas ta' sostituti kienu magħrufa u għalhekk il-preżenza tiegħu f'żebgħa bl-Ekotikketta tal-UE kien permess b'deroga. Madanakollu, il-klassifikazzjoni armonizzata l-ġdida fil-prodott finali li qed jiġi klassifikat bħala perikoluż għall-ambjent akkwatiku (il-Kategorija Kronika 3) b'rekwiżit ta' tikketta li turi d-dikjarazzjoni ta' periklu assoċjata H412 (Jagħmel ħsara lill-organiżmi akwatiċi b'mod li jħalli effetti dejjiema) meta l-IPBC ikun preżenti f'konċentrazzjoni li taqbez iż-0,25 % w/w. Bħalissa d-Deċiżjoni 2014/312/UE tipprojbixxi l-klassifikazzjoni finali ta' prodott bħala perikoluż għall-ambjent akkwatiku anki jekk il-limitu ta' konċentrazzjoni massima għall-użu tal-IPCB jkun 0,65 %. Sabiex l-IPCB ikun jista' jintuża fi prodotti taż-żebgħa bil-konċentrazzjoni rikjesta sa 0,65 %, jeħtieġ li jkun permess it-tikkettar tal-prodott finali b'H412.

                  (4)

                  Għal raġunijiet ta' konsistenza u abbażi tad-definizzjoni speċifikata fil-punt (20) tal-Artikolu 2 tad-Deċiżjoni 2014/312/UE, meta “trasparenti” u “semitrasparenti” huma sinonimi, it-test tal-kriterju 3(a) u r-referenza assoċjata fit-tabella 2 għandhom jiġu emendati.

                  (5)

                  Il-kriterju 5 u l-entrati 1(a), (b) u (c) tal-Appendiċi tad-Deċiżjoni 2014/312/UE għamlu restrizzjonijiet fuq l-użu ta' preżervattivi u stabbilew regoli għalihom b'referenza għall-istatus tagħhom f'konformità mar-Regolament (UE) Nru 528/2012 tal-Parlament Ewropew u tal-Kunsill (6), li jistabbilixxi s-sistema tal-Unjoni għall-approvazzjoni ta' sustanzi attivi f'tipi speċifiċi ta' prodotti bijoċidi. Sabiex jiġi żgurat li dawn ir-restrizzjonijiet u r-regoli jkunu konsistenti u armonizzati mar-Regolament (UE) Nru 528/2012 għandhom isiru kjarifiki fid-Deċiżjoni 2014/312/UE fejn jidħlu l-aspetti li ġejjin: (a) Id-definizzjonijiet ta' “preżervattivi ta' ġol-bottijiet” u “preżervattivi b'saff niexef” għandhom ikunu b'referenza għall-Artikolu 3(1)(c) tar-Regolament (UE) Nru 528/2012; (b) Għandu jiġi ċċarat li fil-punt 1 tal-Appendiċi, ir-regoli u l-kundizzjonijiet b'rabta mal-preżervattivi ġol-bottijiet u l-preżervattivi b'saff niexef għandhom japplikaw għal sustanzi attivi li qed jiġu eżaminati għall-approvazzjoni jew li ġew approvati biex jintużaw f'tipi ta' prodott bijoċidi speċifiċi, u li għalihom jistgħu japplikaw kundizzjonijiet ta' approvazzjoni; (c) Ir-referenza għad-Direttiva 98/8/KE tal-Parlament Ewropew u tal-Kunsill (7) fil-punt 1 tal-Appendiċi għandha titneħħa għax din id-Direttiva issa tħassret; (d) Fir-rekwiżiti ta' verifika stabbiliti fl-Appendiċi 1(a), (b) u (c), ir-referenza għall-Artikolu 58(3) fir-Regolament (UE) Nru 528/2012 għandha titħassar għax din tirreferi għal każijiet speċifiċi biss.

                  (6)

                  Għaldaqstant id-Deċiżjoni 2014/312/UE għandha tiġi emendata skont dan.

                  (7)

                  Il-miżuri previsti f'din id-Deċiżjoni huma konformi mal-opinjoni tal-Kumitat stabbilit bl-Artikolu 16 tar-Regolament (KE) Nru 66/2010,

            ADOTTAT DIN ID-DEĊIŻJONI:
      Artikolu 1
      Id-Deċiżjoni 2014/312/UE hija emendata kif ġej:

                  (1)

                  Fl-Artikolu 2, id-definizzjoni ta' “preżervattivi ta' ġol-bottijiet” u “preżervattivi b'saff niexef” fil-punti (10) u (11) jinbidlu kif ġej:

                              “(10)

                              ‘Preżervattivi ta' ġol-bottijiet’ huma sustanzi attivi fit-tifsira tal-Artikolu 3(1)(c) tar-Regolament (UE) Nru 528/2012 tal-Parlament Ewropew u tal-Kunsill (*) li jintużaw fit-tip ta' prodott 6 kif deskritt fl-Anness V ta' dak ir-Regolament. Dawn jintużaw b'mod partikolari biex jiġu priżervati l-prodotti manifatturati waqt il-ħażna bil-kontroll tad-deterjoment mikrobiku biex ikun żgurat iż-żmien tal-ħżin tagħhom u jintużaw għall-preżervazzjoni tal-ilwien li jitferrxu bil-magni.

                              (11)

                              ‘Preżervattivi b'saff niexef’ huma sustanzi attivi fit-tifsira tal-Artikolu 3(1)(c) tar-Regolament (UE) Nru 528/2012 li jintużaw fit-tip ta' prodott 7 kif deskritt fl-Anness V ta' dak ir-Regolament, b'mod partikolari għall-preżervazzjoni ta' saffi jew kisjiet bil-kontroll tad-deterjoment mikrobiku jew tat-tkabbir tal-alga biex jitħarsu l-proprjetajiet inizjali tal-wiċċ tal-materjali jew tal-oġġetti;

                     (*)  Ir-Regolament (UE) Nru 528/2012 tal-Parlament Ewropew u tal-Kunsill tat- 22 ta' Mejju 2012 dwar it-tqegħid fis-suq u l-użu tal-prodotti bijoċidali (ĠU L 167, 27.6.2012, p. 1).”"

                  (2)

                  L-Anness huwa emendat kif stabbilit fl-Anness għal din id-Deċiżjoni.

            Artikolu 2
      Din id-Deċiżjoni hija indirizzata lill-Istati Membri.

         Magħmul fi Brussell, is-16 ta' Marzu 2016.

               Għall-Kummissjoni

            Karmenu VELLA

               Membru tal-Kummissjoni

         (1)  ĠU L 27, 30.1.2010, p. 1.

         (2)  Id-Deċiżjoni tal-Kummissjoni 2014/312/UE tat-28 ta' Mejju 2014 li tistabbilixxi l-kriterji ekoloġiċi għall-għoti tal-Ekotikketta tal-UE għaż-żebgħa u l-verniċ ta' barra u ta' ġewwa (ĠU L 164, 3.6.2014, p. 45).

         (3)  Ir-Regolament (KE) Nru 1907/2006 tal-Parlament Ewropew u tal-Kunsill tat-18 ta' Diċembru 2006 dwar ir-reġistrazzjoni, il-valutazzjoni, l-awtorizzazzjoni u r-restrizzjoni ta' sustanzi kimiċi (REACH), li jistabbilixxi Aġenzija Ewropea għas-Sustanzi Kimiċi, li jemenda d-Direttiva 1999/45/KE u li jħassar ir-Regolament (KEE) Nru 793/93 tal-Kunsill u r-Regolament (KE) Nru 1488/94 tal-Kummissjoni kif ukoll id-Direttiva 76/769/KEE tal-Kunsill u d-Direttivi tal-Kummissjoni 91/155/KEE, 93/67/KEE, 93/105/KE u 2000/21/KE (ĠU L 396, 30.12.2006, p. 1).

         (4)  Id-Deċiżjoni tal-Kummissjoni 2009/543/KE tat-13 ta' Awwissu 2008 li tistabbilixxi l-kriterji ekoloġiċi għall-għoti tal-Ekotikketta Komunitarja għaż-żebgħa u l-verniċ ta' barra (ĠU L 181, 14.7.2009, p. 27).

         (5)  Id-Deċiżjoni tal-Kummissjoni 2009/544/KE tat-13 ta' Awwissu 2008 li tistabbilixxi l-kriterji ekoloġiċi għall-għoti tal-Ekotikketta Komunitarja għaż-żebgħa u l-verniċ ta' ġewwa (ĠU L 181, 14.7.2009, p. 39).

         (6)  Ir-Regolament (UE) Nru 528/2012 tal-Parlament Ewropew u tal-Kunsill tat-22 ta' Mejju 2012 dwar it-tqegħid fis-suq u l-użu tal-prodotti bijoċidali (ĠU L 167, 27.6.2012, p. 1).

         (7)  Id-Direttiva 98/8/KE tal-Parlament Ewropew u tal-Kunsill tas-16 ta' Frar 1998 dwar it-tqegħid fis-suq tal-prodotti bijoċidali (ĠU L 123, 24.4.1998, p. 1).

         ANNESS
         L-Anness tad-Deċiżjoni 2014/312/UE huwa emendat kif ġej:

                     (1)

                     fil-kriterju 3(a) “Ir-rata ta' tixrid”, il-ħames paragrafu jinbidel b'dan li ġej: “Iż-żebgħa opaka tal-ewwel passata għandu jkollha rata ta' tixrid ta' mill-inqas 8 m2 għal kull litru tal-prodott. Iż-żebgħa opaka tal-ewwel passata li jkollha karatteristiċi speċifiċi sabiex tibblokka/tissiġilla, tippenetra/tgħaqqad u ż-żebgħa tal-ewwel passata li jkollha karatteristiċi speċjali ta' adeżjoni għandu jkollhom rata ta' tixrid ta' mill-inqas 6 m2 għal kull litru tal-prodott.”

                     (2)

                     fil-kriterju 3 (Effiċjenza fl-użu), it-Tabella 2, fit-tmien u d-disa' kolonni li jirreferu għal “Żebgħa tal-ewwel passata (g)” u “Żebgħa ta' taħt u żebgħa tal-ewwel passata (h)” it-test “6 m2/L (mingħajr opaċità)” jinbidel fiż-żewġ kolonni b'dan li ġej: “6 m2/L (mingħajr karatteristiċi speiċifiċi)”.

                     (3)

                     L-Appendiċi huwa emendat kif ġej:

                                 (a)

                                 fil-Lista tar-Restrizzjonijiet u tad-Derogi Applikabbli għas-Sustanzi Perikolużi, l-entrata “1. Preżervattivi miżjudin mas-sustanzi li jagħtu l-kulur, mal-aġenti li jgħaqqdu u mal-prodott finali”, it-taqsima “(i) Regoli dwar l-istatus ta' awtorizzazzjoni tal-bijoċidi” tinbidel b'li ġej:
                                 “(i)   Regoli dwar l-istatus ta' awtorizzazzjoni tal-preżervattivi
                                 Il-formulazzjoni taż-żebgħa għandha tinkludi biss sustanzi attivi (fit-tifsira tal-Artikolu 3(1)(c) tar-Regolament (UE) Nru 528/2012) li jissodisfaw ir-rekwiżiti li hemm f'1a, 1b u 1c (kif applikabbli) u li jkunu approvati f'konformità mal-Artikolu 9(2) tar-Regolament (UE) Nru 528/2012 għall-użu fi prodotti tat-tip 6 fil-każ ta' 1a u 1b jew tat-tip ta' prodott 7 fil-każ ta' 1c, jew li hemm fl-Anness I ta' dak ir-Regolament. Barra minn hekk, fir-Rapport ta' Valutazzjoni kellha tingħata valutazzjoni tar-riskju għall-użu professjonali u mill-konsumaturi (mhux professjonali). L-applikanti għandhom jikkonsultaw il-lista tal-aktar sustanzi attivi approvati attwali tal-UE (*) u l-Anness I ta' dak ir-Regolament.
                                 Il-formulazzjonijiet taż-żebgħa jista' jkun fihom preżervattivi li għalihom ikun ġie sottomess dossier u li jkun għad qed isirilhom eżami sakemm tittieħed deċiżjoni dwar l-approvazzjoni fil-perjodu interim sal-adozzjoni ta' deċiżjoni pożittiva biex tkun approvata s-sustanza attiva jew biex tiġi inkluża fl-Anness I ta' dan ir-Regolament.

                                    (*)  L-ECHA, Sustanzi attivi bijoċidali — lista ta' sustanzi attivi approvati, http://www.echa.europa.eu/web/guest/information-on-chemicals/biocidal-active-substances”"

                                 (b)

                                 fil-Lista tar-Restrizzjonijiet u tad-Derogi Applikabbli għas-Sustanzi Perikolużi, l-entrati “1(a) Preżervattivi ta' ġol-bottijiet” u “1(b) Preżervattivi użati fil-magni tal-lewn (is-sustanzi li jagħtu l-kulur)” jinbidlu b'li ġej:

                                                         “(a)

                                                         Il-preżervattivi ta' ġol-bottijiet

                                                Applikabbiltà:

                                             Il-prodotti kollha sakemm ma jkunx speċifikat mod ieħor

                                             Il-preżervattivi ta' ġol-bottijiet ikklassifikati fost dawn il-klassifikazzjonijiet ta' periklu b'deroga jistgħu jintużaw fi prodotti bl-Ekotikketta:

                                                Il-klassifikazzjonijiet li ngħataw deroga: H331 (R23), H400 (R50), H410 (R50/53), H411 (R51/53), H412 (R52/53), H317 (R43)
                                             Il-preżervattivi ta' ġol-bottijiet ikklassifikati ma' dawn il-klassifikazzjonijiet b'deroga għandhom jissodisfaw ukoll dawn il-kundizzjonijiet tad-deroga:

                                                         —

                                                         L-għadd totali tal-konċentrazzjoni ma għandux jaqbeż iż-0,060 % w/w

                                                         —

                                                         Is-sustanzi kklassifikati bħala H400 (R50) u/jew H410 (R50/53) għandhom ikunu non-bijoakkumulattivi. Is-sustanzi non-bijoakkumulattivi għandu jkollhom Log Kow ≤ 3,2 jew Fattur ta' Bijokonċentrazzjoni (BCF) ≤ 100.

                                                         —

                                                         Għal dawk is-sustanzi approvati għall-użu jew inklużi fl-Anness I tar-Regolament (UE) Nru 528/2012 għandha tiġi pprovduta evidenza li qed jiġu rrispettati l-kundizzjonijiet tal-approvazzjoni għall-prodott taż-żebgħa.

                                                         —

                                                         Meta jintużaw preżervattivi li huma donaturi tal-formaldeid, il-kontenut u l-emissjonijiet tal-formaldeid mill-prodott finali jridu jissodisfaw ir-rekwiżiti tar-restrizzjoni tas-sustanzi 7(a)

                                                Il-preżervattivi ta' ġol-bottijiet

                                                L-għadd totali fil-prodott finali: 0,060 % w/w

                                                Verifika:

                                             Dikjarazzjoni mingħand l-applikant u mingħand il-fornitur tiegħu tal-aġenti li jgħaqqdu, flimkien man-numri tal-CAS u l-klassifikazzjonijiet għas-sustanza attiva fil-prodott finali u fl-aġent li jgħaqqad tiegħu.
                                             Din għandha tinkludi kalkolu mill-applikant tal-konċentrazzjoni tas-sustanza attiva fil-prodott finali.
                                             Għandhom jiġu identifikati s-sustanzi attivi mmanifatturati kollha li għalihom 50 % tal-partikoli jew aktar li hemm fid-distribuzzjoni dimensjonali numerika jkollhom dimensjoni esterna waħda jew aktar fil-firxa tad-daqs minn 1 nm sa 100 nm.

                                             Għal dawn il-preżervattivi japplikaw xi limiti speċifiċi tal-konċentrazzjoni:

                                                Limitu tal-konċentrazzjoni

                                                         (i)

                                                         Il-piritjon taż-żingu

                                             0,050 %

                                                         (ii)

                                                         N-(3-propil amminiku)-N-dodeċilpropan-1, 3-diammina.

                                             0,050 %

                                                         (b)

                                                         Il-preżervattivi użati fil-magni tal-lewn (is-sustanzi li jagħtu l-kulur)

                                             Il-klassifikazzjonijiet ta' periklu b'deroga u l-kundizzjonijiet tad-deroga elenkati fil-punt 1(a) għandhom japplikaw ukoll għall-preżervattivi użati għall-protezzjoni tal-ilwien maħżuna fil-magni qabel it-taħlita maż-żebgħa bażi.
                                             Il-preżervattivi miżjuda għall-protezzjoni tal-ilwien li se jitferrxu bil-magni ma għandhomx jaqbżu l-għadd totali ta' 0,20 % w/w.
                                             Dawn il-preżervattivi huma soġġetti għal limiti massimi speċifiċi tal-konċentrazzjoni li jikkontribwixxu għall-għadd totali ta' preżervattivi fis-sustanza li tagħti l-kulur:

                                                L-għadd totali ta' preżervattivi fis-sustanza li tagħti l-kulur:

                                             0,20 % w/w

                                                Verifika:

                                             Dikjarazzjoni mingħand l-applikant u/jew mingħand il-fornitur tiegħu tal-materjal li jagħti l-kulur, flimkien man-numri tal-CAS u l-klassifikazzjonijiet għas-sustanza attiva fil-prodott finali u fl-aġent li jgħaqqad tiegħu.
                                             Ma' din għandu jkun hemm kalkolu tal-konċentrazzjoni tas-sustanza attiva fil-prodott finali tal-lewn.
                                             Għandhom jiġu identifikati s-sustanzi attivi mmanifatturati kollha li għalihom 50 % tal-partikoli jew aktar li hemm fid-distribuzzjoni dimensjonali numerika jkollhom dimensjoni esterna waħda jew aktar fil-firxa tad-daqs minn 1 nm sa 100 nm.”

                                                         (i)

                                                         3-jodu-2-propinil butilkarbamat (IPBC);

                                             0,10 %

                                                         (ii)

                                                         il-piritjon taż-żingu;

                                             0,050 %

                                                         (iii)

                                                         N-(3-propil amminiku)-N-dodeċilpropan-1, 3-diammina.

                                             0,050 %

                                 (c)

                                 fil-Lista tar-Restrizzjonijiet u tad-Derogi Applikabbli għas-Sustanzi Perikolużi, l-entrata “1(c) Preżervattivi b'saff niexef” tinbidel b'li ġej:

                                                         “(c)

                                                         Il-preżervattivi b'saff niexef

                                                Applikabbiltà:

                                             Iż-żebgħa ta' barra, iż-żebgħa ta' ġewwa għal applikazzjonijiet speċifiċi

                                             Il-preżervattivi b'saff niexef u l-istabbilizzaturi tagħhom ikklassifikati ma' dawn il-klassifikazzjonijiet ta' periklu b'deroga jistgħu jintużaw fil-prodotti ta' barra kollha u fi prodotti speċifiċi ta' ġewwa biss:

                                                Il-klassifikazzjonijiet li ngħataw deroga: H400 (R50), H410 (R50/53), H411 (R51/53), H412 (R52/53), H317 (R43)
                                             Il-preżervattivi b'saff niexef ikklassifikati ma' dawn il-klassifikazzjonijiet b'deroga għandhom jissodisfaw ukoll dawn il-kundizzjonijiet tad-deroga:

                                                         —

                                                         L-għadd totali tal-konċentrazzjoni ma għandux jaqbeż iż-0,10 % w/w jew iż-0,30 % w/w (kif rilevanti)

                                                         —

                                                         Is-sustanzi kklassifikati bħala H400 (R50) u/jew H410 (R50/53) għandhom ikunu non-bijoakkumulattivi. Is-sustanzi non-bijoakkumulattivi għandu jkollhom Log Kow ≤ 3,2 jew Fattur ta' Bijokonċentrazzjoni (BCF) ≤ 100.

                                                         —

                                                         Għal dawk is-sustanzi approvati għall-użu jew inklużi fl-Anness I tar-Regolament (UE) Nru 528/2012 għandha tiġi pprovduta evidenza li qed jiġu rrispettati l-kundizzjonijiet tal-approvazzjoni għall-prodott taż-żebgħa.

                                                   Għadd totali ogħla u deroga mir-rekwiżiti fil-kriterju 5a li għandhom jippermettu li l-prodott finali jiġi kklassifikat bħala perikoluż għall-ambjent akkwatiku (Kategorija Kronika 3) u li l-prodott finali jkun juri d-dikjarazzjoni ta' periklu H412, japplikaw biss għall-użu tal-preżervattiv b'saff niexef għall-applikazzjoni speċifikata:

                                                Il-preżervattivi b'saff niexef

                                                L-għadd totali fil-prodott finali:

                                                         Żebgħa ta' ġewwa maħsuba għall-użu f'postijiet b'ħafna umdità, inklużi l-kċejjen u l-kmamar tal-banju
                                                         0,10 % w/w

                                                         L-applikazzjonijiet kollha taż-żebgħa ta' barra
                                                         0,30 % w/w

                                                Verifika:

                                             Dikjarazzjoni mingħand l-applikant u mingħand il-fornitur tiegħu tal-aġenti li jgħaqqdu, flimkien man-numri tal-CAS u l-klassifikazzjonijiet għas-sustanza attiva fil-prodott finali u fl-aġent li jgħaqqad tiegħu.
                                             Din għandha tinkludi kalkolu mill-applikant tal-konċentrazzjoni tas-sustanza attiva fil-prodott finali.
                                             Għandhom jiġu identifikati s-sustanzi attivi mmanifatturati kollha li għalihom 50 % tal-partikoli jew aktar li hemm fid-distribuzzjoni dimensjonali numerika jkollhom dimensjoni esterna waħda jew aktar fil-firxa tad-daqs minn 1 nm sa 100 nm.”

                                             il-kombinazzjonijiet ta' 3-jodu-2-propinil butilkarbamat (IPBC)
                                             Iż-żebgħa u l-verniċ ta' barra

                                                L-għadd totali taż-żebgħa ta' barra

                                                għall-kombinazzjonijiet tal-IPBC:

                                             0,650 %

                                             Limiti speċifiċi tal-konċentrazzjoni japplikaw għall-preżervattivi li ġejjin:

                                             Il-piritjon taż-żingu

                                             0,050 %

                                 (d)

                                 fil-Lista tar-Restrizzjonijiet u tad-Derogi Applikabbli għas-Sustanzi Perikolużi, l-entrata “8. Sustanzi f'aġenti li jgħaqqdu u dispersjonijiet tal-polimeri” tiżdied kif ġej:

                                                         “8.

                                                         Sustanzi f'aġenti li jgħaqqdu u dispersjonijiet tal-polimeri

                                                         (a)

                                                         L-aġenti li jgħaqqu u l-aġenti tar-retikolazzjoni

                                                Applikabbiltà:

                                                         —

                                                         Tirqim intern/estern

                                                         —

                                                         Dekorazzjoni, protezzjoni u kisi tal-injam

                                                         —

                                                         Kisi tal-metall

                                                         —

                                                         Kisi tal-art

                                                         —

                                                         Kisi b'ħafna lostru

                                                         —

                                                         Kisi arkitettoniku u dekorattiv

                                             L-aċidu adipiku diidrażid (ADH) użat bħala promotur tal-adeżjoni jew bħala aġent li jgħaqqad b'mod trasversali

                                             1,0 % w/w

                                                Verifika:

                                             Għandha tiġi pprovduta dikjarazzjoni mingħand l-applikant u mingħand il-fornituri tiegħu tal-materja prima appoġġata b'kalkoli jew b'rapport ta' test analitiku.

                                                         (b)

                                                         Il-prodotti ta' reazzjoni u r-residwi

                                                Applikabbiltà:

                                             Prodotti b'sistemi ta' polimeri li jgħaqqdu

                                             Il-preżenza tal-Metanol residwu hija ristretta skont il-kontenut tal-aġent li jgħaqqad fil-prodott finali.

                                                Verifika:

                                             Għandha tiġi pprovduta dikjarazzjoni mingħand l-applikant u mingħand il-fornituri tiegħu tal-materja prima appoġġata b'kalkoli jew b'rapport ta' test analitiku.”

                                                         —

                                                         il-kontenut tal-aġent li jgħaqqad fil-prodott finali hu aktar minn 10 % sa 20 %

                                             0,02 % w/w

                                                         —

                                                         il-kontenut tal-aġent li jgħaqqad fil-prodott finali hu aktar minn 20 % sa 40 %

                                             0,03 % w/w

                                                         —

                                                         aktar minn 40 % kontenut ta' aġent li jgħaqqad fil-prodott finali

                                             0,05 %w/w


title: 2007/96/KE: Deċiżjoni tal-Kunsill tat- 12 ta’ Frar 2007 li taħtar membru Spanjol fil-Kumitat tar-Reġjuni

text:
               8.1.2008

               MT

               Il-Ġurnal Uffiċjali ta’ l-Unjoni Ewropea

               75

         DEĊIŻJONI TAL-KUNSILL
   tat-12 ta’ Frar 2007
   li taħtar membru Spanjol fil-Kumitat tar-Reġjuni
   (2007/96/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 263 tiegħu,
   Wara li kkunsidra l-proposta mill-Gvern Spanjol,
   Billi:

               (1)

               Fl-24 ta' Jannar 2006, il-Kunsill adotta d-Deċiżjoni 2006/116/KE li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2006 sal-25 ta' Jannar 2010 (1).

               (2)

               Post ta' membru tal-Kumitat tar-Reġjuni sar vakanti wara li ntemm il-mandat tas-Sur Pasqual MARAGALL i MIRA,

         IDDEĊIEDA KIF ĠEJ:
   Artikolu 1
   Is-Sur José MONTILLA AGUILERA, President tal-Generalitat de Cataluña, qed jiġi maħtur bħala membru tal-Kumitat tar-Reġjuni, minflok is-Sur Pasqual MARAGALL i MIRA, għall-perijodu li jifdal tal-mandat tiegħu, li huwa sal-25 ta' Jannar 2010.
   Artikolu 2
   Din id-Deċiżjoni għandha jkollha effett fil-jum ta' l-adozzjoni tagħha.

      Magħmul fi Brussell, 12 ta’ Frar 2007.

            Għall-Kunsill

            Il-President

         F.-W. STEINMEIER

      (1)  ĠU L 56, 25.2.2006, p. 75.


title: Id-Deċiżjoni tal-Kumitat Eżekuttiv tat-12 ta' April 1998 dwar l-attivitajiet tat-Task Force (SCH/Com-ex (98)1 rev. 2)

text:
Avviż Legali Importanti

|

41998D0002

Official Journal L 239 , 22/09/2000 P. 0191 - 0192

		Id-Deċiżjoni tal-Kumitat Eżekuttivtat-12 ta' April 1998dwar l-attivitajiet tat-Task Force(SCH/Com-ex (98)1 rev. 2)IL-KUMITAT EŻEKUTTIV,Wara li kkunsidra l-Artikolu 132 tal-Konvenzjoni li jimplimenta l-Ftehim ta' Schengen.Wara li kkunsidra l-Artikolu 6 tal-Konvenzjoni msemmija hawn fuq.IDDEĊIEDA DAN LI ĠEJ:Tenut kont taż-żieda fin-numru ta' ċittadini barranin li qed jimmigraw lejn l-Istati ta' Schengen, partikolarment ċittadini mill-Iraq u Stati oħra, huwa neċessarju, fil-kuntest tar-rakkomandazzjonijiet jew li diġà saru jew li għadhom qed ikunu diskussi fl-Unjoni Ewropea, li jitħaffu l-kontrolli mal-fruntieri esterni u jittieħdu passi sabiex tiżdied l-effettività ta' dawn il-kontrolli bi qbil ma' pjan konġunt.Bi qbil mar-regola dwar il-poteri speċifiċi, huwa possibbli fil-limiti ta' Schengen li attenzjoni partikolari tkun iffokata fuq il-fatturi ta' ġibda li fuqhom din iċ-ċirkulazzjoni irregulari ta' immigrazzjoni hija bażata filwaqt li jkompli jingħata kont tal-fatt li korpi oħra iridu jitrattaw il-kawżi ta' dan il-fenomenu fir-reġjuni ta' l-oriġini u tat-transitu.Il-Kumitat Eżekuttiv jipproponi li l-Istati ta' Schengen jibdew immedjatament jimplimentaw il-miżuri segwenti għall-kontrolli fil-fruntieri esterni, waqt li jieħu in kunsiderazzjoni r-rakkomandazzjonijiet kontemplati fi ħdan l-Unjoni Ewropea f'oqsma oħra u filwaqt li jenfasizza l-ħtieġa għal passi approprjati li jridu jittieħdu sabiex il-Konvenzjoni ta' Dublin tkun implimentata:- ir-rinfurzar ta' kontrolli tad-dħul mal-fruntieri esterni billi jintużaw aktar impjegati u teknoloġija moderna,- is-sigurtà taż-żoni mhux aċċessibbli għall-pubbliku fl-ajruporti rigward it-titjiriet minn barra ż-żona ta' Schengen u għall-passiġġieri in transitu; miżuri paralleli fil-portijiet li jservu traffiku internazzjonali,- il-proviżjoni għal assistenza reċiproka fil-bidu u aktar taħriġ kemm ta' l-istaff responsabbli mill-kontrolli fl-ajruporti u fil-portijiet u ta' l-impjegati tal-linji ta' l-ajru, per eżempju permezz ta' programmi ta' skambju bilaterali; użu akbar u l-proviżjoni reċiproka ta' teknoloġija moderna u żieda fin-numru ta' staff allokat,- l-ispezzjoni ta' bastimenti u laneċ kemm waqt it-tagħbija u kemm waqt is-salpar fuq il-baħar,- implimentazzjoni u tkattir ta' l-armonizzazzjoni tas-sanzjonijiet fuq u arranġamenti mat-trasportaturi ta' immigranti llegali lejn iż-żoni ta' Schengen,- it-twettiq ta' kontrolli qabel it-tlugħ abbord f'punti ta' riskju għoli li għad iridu jkunu speċifikati,- l-iskambju ta' informazzjoni fuq rotot u modus operandi użati għall-kuntrabandu ta' immigranti illegali, żieda fil-koperazzjoni prattika bejn l-awtoritajiet tal-pulizija u l-awtoritajiet tal-protezzjoni tal-fruntieri, żieda fil-koperazzjoni bejn dawn l-awtoritajiet u uffiċjali ta' komunikazzjoni mill-Istati ta Schengen li jaħdmu fil-pajjiżi terzi, l-iskambju ta' uffiċjali mill-Partijiet Kontraenti bi ftehim komuni sabiex iħarsu l-effetti tal-miżuri għall-prevenzjoni ta' l-immigrazzjoni illegali,- bi qbil mal-liġi nazzjonali relevanti, stampa tas-swaba ta' kull ċittadin barrani li jidħol fiż-żona ta' Schengen illegalment li l-identità tiegħu ma tkunx tista' tiġi stabbilita b'ċertezza fuq bażi ta' dokumenti validi iż-żamma ta' l-istampa tas-swaba għal raġuni ta' nformazzjoni għall-awtoritajiet ta' Stati ta' Schengen oħra, il-prinċipji ta' liġi ta' protezzjoni ta' data personali applikabbli fl-Unjoni Ewropea jridu jkunu osservati,- bi qbil mal-liġi nazzjonali relevanti, iż-żamma ta' ċittadini barranin li jkunu daħlu ġo żoni Schengen illegalment u li l-identità tagħhom ma tistax tkun stabbilita b'ċertezza milli jaħarbu, jew sakemm l-identità tagħhom tkun ġiet stabbilita mingħajr ebda dubju jew sakemm il-miżuri meħtieġa mill-pulizija dwar il-barranin jkunu ordnati u mplimentati,- it-tkeċċija mmedjata ta' ċittadini barranin li jkunu daħlu illegalment fit-territorju ta' l-Istati Kontraenti u għaldaqstant m'għandhom ebda dritt li jibqgħu,- l-appoġġ għan-negozjati dwar ftehim ta' dħul mill-ġdid bejn l-Istati ta' Schengen fuq naħa waħda u t-Turkija, ir-Repubblika Ċeka, ir-Repubblika Slovakka, l-Ungerija u s-Slovenja fuq in-naħa l-oħra,- it-titjib fil-koperazzjoni prattika bejn l-Istati ta' Schengen fl-applikazzjoni tal-Konvenzjoni ta' Dublin.Dawn il-miżuri għandhom ikunu mplimentati:- filwaqt li s-sovranità ta' kull Stat tkun rispettata,- skond il-liġi ta' l-Istati Kontraenti, fi kliem ieħor, jekk il-liġi nazzjonali tippermetti,- bla ħsara għall-proviżjonijiet ta xi ftehim bilaterali eżistenti,- bi ftehim mal-Konvenzjoni ta' Implimentazzjoni ta' Schengen, u partikolarment l-Artikoli 134 u 142 tagħhom, li jirrigwardaw partikolarment il-Konvenzjoni ta' Dublin.Tenut kont tal-ħtieġa li l-implimentazzjoni ta' dawn il-miżuri tiġi diretta u żviluppata, il-Presidenza hija mitluba li tistabbilixxi Task Force magħmul mill-inqas minn rappreżentanti tas-sitt Stati l-iktar affettwati. Din it-Task Force għandha tiltaqa' f'intervalli qosra u tirrapporta lill-Kumitat Eżekuttiv li jmiss.Din id-Deċizjoni għandha tkun implimentata biex tikkumplimenta l-pjan ta' azzjoni ta' l-UE. Il-kordinazzjoni neċessarja għandha ssir fuq il-livell tal-Kumitat K4 u l-Grupp Ċentrali.Brussel, il-21 ta' April 1998.Il-PresidentJ. Vande Lanotte--------------------------------------------------


title: Deċiżjoni tal-Kunsill 2012/212/PESK tat- 23 ta' April 2012 li temenda d-Deċiżjoni tal-Kunsill 2010/639/PESK dwar miżuri restrittivi kontra l-Bjelorussja

text:
               25.4.2012

               MT

               Il-Ġurnal Uffiċjali tal-Unjoni Ewropea

               L 113/11

         DEĊIŻJONI TAL-KUNSILL 2012/212/PESK
   tat-23 ta' April 2012
   li temenda d-Deċiżjoni tal-Kunsill 2010/639/PESK dwar miżuri restrittivi kontra l-Bjelorussja
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikulari l-Artikolu 29 tiegħu,
   Billi:

               (1)

               Fil-25 ta' Ottubru 2010, il-Kunsill adotta d-Deċiżjoni tal-Kunsill 2010/639/PESK (1).

               (2)

               Jeħtieġ li tiġi inkluża deroga għall-iffriżar ta' assi fid-Deċiżjoni 2010/639/PESK sabiex jiġi żgurat li l-fondi jew riżorsi ekonomiċi jkunu jistgħu jiġu rilaxxati jew isiru disponibbli għall-finijiet uffiċjali ta' missjonijiet diplomatiċi jew konsulari jew organizzazzjonijiet internazzjonali li jgawdu minn immunitajiet skont il-liġi internazzjonali.

               (3)

               Id-Deċiżjoni 2010/639/PESK għandha tiġi emendata kif meħtieġ,

         ADOTTA DIN ID-DEĊIŻJONI:
   Artikolu 1
   Fl-Artikolu 3(1) tad-Deċizjoni 2010/639/PESK, jiżdied il-punt li ġej:

               “(e)

               biex jitħallsu fi jew jinħargu minn, kont ta’ missjoni diplomatika jew konsulari jew ta’ organizzazzjoni internazzjonali li tgawdi minn immunitajiet skont id-dritt internazzjonali, sa fejn tali pagamenti jkunu maħsubin biex jintużaw għal skopijiet uffiċjali tal-missjoni diplomatika jew konsulari jew tal-organizzazzjoni internazzjonali.”

         Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fil-Lussemburgu, it-23 ta’ April 2012.

            Għall-Kunsill

            Il-President

         C. ASHTON

      (1)  ĠU L 280, 26.10.2010, p. 18.